Anders Melteig

Anders Melteig (født 24. august 1883 i Holla, død 19. september 1967) var en norsk idrettsleder. Han representerte Frigg og Oslo Idrettslag og var president i Norges Skøiteforbund fra 1927 til 1929 og fra 1931 til 1932. Før han ble valgt til president, hadde han vært leder i forbundets kunstløpskomité fra 1924 til 1926. Melteig var i 1920 med på å stifte Norges Bandyforbund og var visepresident i det første styret. Han dømte NM-finalen i bandy i 1918, 1920 og 1921. Han var formann i Motorførernes Avholdsforbund i perioden 1933–1937.

I sin arbeidskarriere var Melteig bankmann, men han var også redaktør i bladet Idrettsliv fra 1915 til 1920. Han var onkel til juristen og dommeren Anders Melteig (den yngre).

Referanser 

Presidenter i Norges Skøyteforbund
Norske bandydommere
Norske idrettsledere
Norske redaktører
Personer fra Skien kommune
Artikler i skøytesportprosjektet